**8- ма учебна седмица** Домашна работа- 1- ви клас

Уважаеми родители,

Напомняме ви, че е важно всеки път, когато децата идват на училище, да носят следните неща:

* Буквар ( червената книжка) и показалката за четене
* Тетрадка по писане за първи клас N2
* Малката тетрадка с тесни и широки редове
* Подострено моливче за писане и гумичка
* Подострени цветни моливчета или флумастри
* Папката, в която поставяме работните листове и песничките

Следва домашната работа: Днес учихме буква **Й** Четене: Моля, разгледайте страници 36 и 37 на Букварчето и заедно с детето прочетете думичките и изреченията. Нека то ви разкаже какво сме говорили в час и след това ги прочете самичко. Помогнете му ако има нужда от помощ. След това го поканете да ги прочете отново самичко.

Следващата седмица всяко дете ще прочете изреченията в клас. Нека се постарае четенето да е гладко.

Писане: Моля, помогнете на детето да попълни страниците 26 и 27 на тетрадката по писане. Нека изписва буквите и думите бавно и внимателно, като обръща внимание на следните неща:

* да не излиза от очертанията на реда
* начина, по който се свързват буквите

Ако нещо затруднява детето или не му е ясно, моля, оставете редчето непопълнено и не се притеснявайте да се обърнете за съвет към учителката. Е- майл: onlinevesi@gmail.com Важно е в началото да му помогнете, за да придобие навици за четене и писане. После то няма да има нужда да сте постоянно до него, защото ще знае какво трябва да направи и ще се справи.